SARLNUUS SONDAG 25 MEI 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. 


Oudio is ook beskikbaar via die web www.sarl.org.za, klik op ARMI en volg die 
koppelings soos aangedui. Vir oudio via Echolink koppel met ZSOJPL-R. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), vanuit Pretoria met herleidings 
op 28,325, 14,235, 10,130, 7,066 en 3,695 MHz ESB asook, 51,400, 438,825 en 1 
297 MHz FM in die Pretoriagebied. (Ander nuuslesers verander soos toepaslik). 


In vandag se SARLNuus: 
PRESIDENTSNET VANAAND OM 19:30 


SARL RADIOTEGNOLOGIE IN AKSIE OP PAD NA PORT ELIZABETH 
VOLGENDE NAWEEK 


GROOT VERANDERINGS IN DIE HANTERING VAN OSL-KAARTE 
KLK IN DIE KOLLIG 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


PRESIDENTSNET VANAAND OM 19:30 


Die gewysigde Presidentsnet- en Integnetskedule tree vanaand in werking. Die 
Presidentsnet is vanaand om 19:30 op die lug. 


Twee raadslede sal by SARL-president Rassie Erasmus aansluit: Mark Zank 
gaan 'n oorsig gee van die Radioamateureksamen en Malcolm Kriel sal die 
Jeugdagaktiwiteite vir 16 Junie bespreek. Die Presidentsnet sal op Echolink 
en die web beskikbaar wees. Gaan na www.sarl.org.za, klik op “publications” 
en dan op “ARMI” en volg die skakels. 


Klubs wat by die telekonferensie wil inskakel om hulle plaaslike herhalers te 
koppel, moet hul telefoonnommer voor 12:00 vanmiddag aan armi@sarl.org.za 
stuur. 


Die volgende Integnet is op 22 Junie op die lug. 
MEI-RAFE-UITSLAE 


Die uitslae van die Mei-RAE is beskikbaar by www.sarl.org.za. Baie geluk aan 
almal wat suksesvol was. 


SARL RADIOTEGNOLOGIE IN AKSIE OP PAD NA PORT ELIZABETH 
VOLGENDE NAWEEK 


Die SARL Radiotegnologie in Aksie-simposium word volgende Saterdag, 31 Mei, 
by die Nelson Mandela Metropolitaanse Universiteit in Port Elizabeth aange- 
bied. Die RTA begin met `n bespreking oor tegnologie gelei deur die SARL- 
visepresident, Dennis Green. Jan Botha, voorsitter van die Bloemfontein Ra- 
dioamateurklub, sluit by Donovan van Loggerenberg, Ivan Newman en Chris 
Scarr aan op die paneel. 


Die program behels aanbiedings oor 'n reeks nuwe tegnologieë en aktiwiteite 
in amateurradio. Alle aanbiedings is op `n gemaklike vlak en almal wat dit 
bywoon sal dit geniet en leersaam vind. Die toegangsgeld is R20. Studente 
en leerders woon gratis by. Daar is `n klompie bywoningspryse om te wen, 
insluitende `n Yaesu handdraagbare radio. Die volledige program is beskikbaar 
by www.sarl.org.za. `n Afskrif in PDF-formaat kan aangevra word wat aan jou 
gefaks of per e-pos gestuur sal word. Rig jou versoek aan armi@sarl.org.za. 


GROOT VERANDERINGS IN DIE HANTERING VAN OSL-KAARTE 


OSL-bestuurder Francois Botha het groot veranderings aangekondig vir die 
werking van die @SL-buro. Hierdie veranderings is gemik op die vaartbelyn- 
ing van die Burodienste en om `n beter diens aan lede te verskaf. 


Soos die postariewe jaarliks verander, is die meeste koeverte wat by die Buro 
gehou word, nie meer geldig om @OSL-kaarte te pos nie. Om hierdie probleem 
op te los, word lede aangeraai on DL- of B5-koeverte by die poskantoor aan 
te koop. Hierdie koeverte word met seëls gedruk en bly geldig al verander die 
posgeld. Die @OSL-buro het tans van dié koeverte wat deur lede ingestuur is. 


Vir inkomende ledekaarte, gaan die nuwe stelsel soos volg werk: 


Soos die kaarte ontvang word, word hulle gesorteer. Dit gaan `n tydjie neem 
omdat die @SL-buro deur 'n paar vrywilligers bedryf word. Lede is geregtig op 
twee gratis posversendings van ongeveer 10 kaartjies elk per jaar. As daar meer 
as 10 kaartjies is, sal lede `n nota ontvang wat aandui hoeveel kaartjies daar nog 
is en hoeveel DL- of B5-koeverte aan die Buro versend moet word. Lede mag 
addisionele koeverte stuur en kaartjies meer gereeld ontvang. Stuur asseblief 
slegs voorafgefrankeerde koeverte wat by die poskantoor aangekoop is. 


Die uitgaande @OSL-buro sal aangaan soos in die verlede en ledekaarte tot en 
met 3 kg per jaar gratis versend. Nadat die 3 kg opgebruik is, sal addisionele 
posgeld gehef word vanaf die lid. 


Omdat daar `n groot getal OSL-kaarte vir nie-lede opgegaar is, gaan die kaarte 
gesorteer word en nie-lede sal verwittig word van die getal kaartjies en versoek 
word om ʼn hoeveelheid voorafgefrankeerde koeverte en 'n hanteringsfooi aan die 
Buro te stuur. As daar na 60 dae geen reaksie is nie, word die kaarte vernietig. 


Volgens die TARU se @SL-reëls, is die SARL nie verplig om kaarte vir nie-lede 
te hanteer nie. Dit sal dus nie meer gedoen word nie, en kaarte vir nie-lede sal 
voortaan by aankoms vernietig word. Dit is dus vir alle DXers belangrik om `n 
lid van die SARL te wees en nie hul lidmaatskap te laat verval nie. 


Vir meer inligting, kontak asseblief vir Francois Botha, ZSGBUU, by 011 679 
5260. 


KLT IN DIE KOLLIG BY KONFERENSIE OOR TEGNOLOGIE VIR 
HOËSPOEDTOEGANG 


Kraglyntelekommunikasie oftewel KLT was vandeesweek in die kollig by die 
derde jaarlikse konferensie oor tegnologie vir hoëspoedtoegang wat in Midrand 
gehou is. Teddy Naidoo, die 'Telekommunikasiebestuurder vir Johannesburg 
City Power, het gepraat oor die vraag of kraglynkommunikasie nog `n lewens- 
vatbare, kostedoeltreffende oplossing is in die lig van die toestand van kragvoor- 
siening in Suid-Afrika. Hy het aan afgevaardigdes vertel dat KLT se tegnologiese 
ontwikkeling tans so gevorderd is dat die steuringsprobleme wat oor die afgelope 
jaar geopper is, nie meer bestaan nie. Hy het gesê dat dit jammer is dat daar 
nog mense is wat sê daar is nog probleme. 


Hans van de Groenendaal, ZS6AKV, het die SARL se standpunt dat enige 
steuring aan die HF-radiospektrum nie aanvaarbaar is nie, voorgehou in `n 
aanbieding getiteld “Examining the pitfalls of PLT in South Africa”. Hy het 
gesê dat die huidige konsepregulasies nie genoegsame beskerming aan die HF- 
spektrum bied nie, en van die SARL se besware teen die regulasies uitgelig. Die 
konsep onder bespreking is gebaseer op die FCC-standaarde, wat gereeld onder 
skoot kom vanaf die ARRL en ander kommunikasie-entiteite in die VSA. Hy 
het afgevaardigdes vertel dat die ARRL onlangs `n hofsaak teen die FOC gewen 
het, en dat die FCC berispe is omdat dit nie die korrekte prosedure gevolg het 
met die hersien van toetsuitslae waarop KLK-regulasies gebaseer is nie. Hy 
het `n beroep op verskaffers van KLK-toerusting gedoen om steuringstoetse 
op KLK-toerusting openbaar te maak. Die SARL se PowerPoint-aanbieding is 
beskikbaar by www.sarl.org.za, klik op PLC. 


STUUR VAN E-POS AAN DIE RAAD 


Die SARL het twee e-pos adresse wat gebruik kan word om aan die SARL te 
skryf. Alle korrespondensie aan die president en raadslede moet gestuur word 
aan die sekretaris, Henry Chamberlain. Die e-pos adres is secretary@sarl.org.za. 
Alle korrespondensie aangaande adresveranderings en ander administratiewe 
sake moet geadresseer word aan admin@sarl.org.za. Ander adresse SOOS pres- 
ident@sarl.org.za word nie meer gebruik nie. 


Ontvangs van alle pos aan die sekretaris sal erken en deur die sekretaris afge- 
handel word, of aan die betrokke raadslid gestuur word vir afhandeling. Die 
voordeel van die stelsel is dat alle pos opgevolg en antwoorde vinniger verkry 
kan word. 


TOEKENNINGS OORHANDIG BY GALAFUNKSIE 


Die SA Amateurradio-ontwikkelingstrust se toekennings is verlede Vrydag ty- 
dens 'n galafunksie in Midrand oorhandig. Die gasspreker was Colin Smith en 
hy het gepraat oor die generasiegaping en hoe om dit te oorbrug. 


Die Garth Milne-tegnologietoekenning is aan John Willescroft, ZS6EF, 
oorhandig vir sy ontwikkelingswerk op die SARL-HMO-bakenprojek en die 
BHF- en HF-baken wat later vanjaar op die volgende BACAR sal vlieg. Hierdie 
toekenning was in die verlede die Radioamateur van die Jaar-toekenning, maar 
die naam is verander ter nagedagtenis van wyle prof. Garth Milne en sy bydrae 
tot amateurradiosatelliete in Suid-Afrika. 


Die Nokia Siemens Netwerke-toekenning vir Radioamateur van die Jaar is aan 
Graham Hartlett, ZS6GJH, oorhandig vir sy bevordering van amateurradio ty- 
dens sy vyf jaar as SARL-president en die regering se herkenning van die SARL 
as die nasionale liggaam vir amateurradio in Suid-Afrika. 


Die Nokia Siemens Netwerke-toekenning vir Amateurradio-gemeenskapsdiens is 
aan Craig Symington, ZS6RH, oorhandig vir sy werk in die oprigting van 'n 
wye-area-herhalernetwerk wat die groter 'Tshwane-metrogebied dek en gebruik 
maak van verskeie slaafontvangers in 'n sterkonfigurasie. 


Besoek www.amateurradio.org.za vir foto s en meer inligting. 
BAGAR UITGESTEL 


Die lansering van BAGAR is uitgestel weens `n probleem met die lanseringster- 
rein en 'n klompie tegniese probleme. Besoek www.amsatsa.org.za vir gereelde 
opdaterings en nuwe datums. 


KOMPETISIENUUS 


Die uitslae van die BHF/UHF-naelloop gehou op 24 Februarie moet gewysig 
word nadat 'n verlore logstaat ontvang is. Die uitslae is soos volg: lste Jan 
Botha, ZS4JAN, 96 punte, 2de Marius Preston, ZS4MP, 52 punte, 3rde Dennis 
Green, ZS4BS, 46 punte en dde Tyron Brown, ZUST, met 20 punte. 


Die tweede BHF/UHF-naelloop vind plaas vanaf 16:00 tot 17:00 SAT op Sondag 
1 Junie 2008. Aktiwiteit is op 2 meter en 70 sentimeter. 


Die SARL Jeugdagnaelloop word op 16 Junie gehou en meer besonderhede sal 
in volgende week se bulletin verskaf word. 


Die SARL 'Top Band @SO-geselligheid sal op die lug wees vanaf 18:00 SAT 
op 18 Junie tot 06:00 SAT op Maandag 23 Junie. Die doel van hierdie @OSO- 
geselligheid is om aktiwiteit op die 160-meterband te bevorder en ook om die 
SARL Top Band sertifikaat te verower. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil tot onrustig wees. Die voorspelde effektiewe sonvlektelling sal gedurende 
die komende week minder as 5 wees. Die verwagte DX-toestande is goed vir die 
noordelike rigtings maar swak in die algemeen noordwestelike rigtings. 


15 en 20 m is die beste keuse vir DX met moontlike flou 15- en 20-m-openinge 
vanaf 14:00 SAT na Indië. Kontakte met Australië gaan baie uitdagend wees. 
Vanaf ongeveer 15:00 is daar moontlike goeie 15- en 20-m-openinge na Europa. 
Kontakte met die VSA gaan baie uitdagend wees. 10 MHz lyk na sononder 
bruikbaar vir die morsekode- en digitale entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende die oggende en laatmiddag goeie resultate oor die korter afstande te 
lewer. 


Saans is 80 m die beste keuse bygesê, as donderstorms en statiese steurings dit 
toelaat! Kort voor lank gaan 160 m weer baie bruikbaar wees. 


Onthou dat hierdie net `n voorspelling is en dat HF jou nog altyd kan verras. 
Skakel jou stel aan, luister en roep ook C@ om seker te maak dat jy deel van 
die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


31 Mei - RTA in Port Elizabeth; 1 Junie  VHF/UHF Naelloop; 8 Junie  Sluit- 
ingsdatum vir inskrywings vir Kempton Park Amateurradio Tegniese Vereniging 
se klubwapenkompetisie. 16 Junie Jeugdagnaelloop; 18 tot 23 Junie SARL 
Top Band @SO-geselligheid. 


SARL-nuus nooi klubs en individue uit om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoriagebied met 
herleidings op 7 (082, 7 205 en 17 590 kHz. Vir oudiostrome en Echolink deur 
ZS6FCS, besoek www.sarl.org.za, klik op ARMI en volg die skakels. `n Heruit- 
sending vind Maandagaande om 21:00 SAT op 3 215 kHz plaas. Sentech borg 
die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel is. 


`n Voorspoedige week word aan almal toegewens, 73. 


/EX 


